Mo thulaganyong ya go dirisana ga dimela le ditshedi, re bona kafa di tlhokanang thata ka teng. Thulaganyo eno ke tikologo e mo go yone go nang le mefuta e le diketekete ya diphologolo, dimela, dibakateria le di-fungus. Diphologolo tsotlhe di tlhoka dimela gore di je le gore di bone okosejene mme bontsi jwa dimela tse di nang le malomo di tlhoka diphologolo. Le fa dithulaganyo tsa dimela le ditshedi di raraane thata mme ditshedi tse di mo dithulaganyong tseno di lebega di ka swa motlhofo, di ka kgona go tswelela di le teng ka diketekete tsa dingwaga. Tota le fa thulaganyo nngwe ya dimela le ditshedi e ka senyega ka ntlha ya kgotlelo, fa kgotlelo eo e fela, thulaganyo eo e kgona go boa e itsosolosa gape. Fa ke bona kafa thulaganyo ya ditshedi tsotlhe mo lefatsheng e kgonang go itsosolosa ka teng, ke tlhatswega pelo gore botshelo bo tlhamilwe ke Modimo.